Järjekordse vandenõu tõttu (ma alles uurin, kas tegemist on vabamüürlaste, KKK või jehoovatunnistajate salasepitsustega) olen ikka veel ilma oma miljoneist, mida  pidin lotoga võitma.    Tegelikult oleks kindlasti abi loosipileti ostmisest, aga nii lihtsaks ma lotopäkapiku kohustusi minukese ees ka teha ei tahaks.    ***    Koerad tassivad trepi ette küttepuid, vaese mehe leivateo jagu on juba ootel, et ma saaksin enese valitud hetkel haigestuda nakkuslikku jalaluumurdu või millessegi sama meeldivasse.    ***    Sjgelle öeldu on püha tõde: nagu ei oleks suve vahepeal olnudki.    ***    Üks fantaasiapilt virvendas täna õhus. Hingevaakuv printer, mis ühel mitte väga ilusal hommikul lebab tööruumi aknast väljaviskununa maja ees, rullikute vahel hüvastijätukiri....  Ma raiskan viimasel ajal meeletutes kogustes paberit.  Progress, öeldakse.  Mismõttes, arumaeisaa...    ***    Edit: ma oskan heegeldada küll, vähemalt kolmemeetrise rea tragisin ükskord valmis!  Tohopele, isegi muna oskan praadida.  (Ma olen NIIIIIIII löödud....)